สัมภาษณ์คุณกอพัฒน์ เจริญบรรพชน นักการเมืองท้องถิ่นเชื้อสายไทยในอเมริกา
คุณกอพัฒน์ เจริญบรรพชน คนหนุ่มอายุ 35 ปี ผู้จบการศึกษาด้านวิศวกรรม แต่กลับมาสนใจทำงานด้านการเมือง ปัจจุบันดำรงตำแหน่งสมาชิกสภาเทศบาลเมื
คุณทรงพจน์ สุภาผล ของวีโอเอภาคภาษาไทย มีโอกาสพบปะ และสัมภาษณ์คุณกอพัฒน์เกี่ยวกับเส้นทางทางการเมือง การทำงาน และทัศนคติของนักการเมืองอเมริกัน เชื้อสายไทยผู้นี้ เมือง La Palma เมืองเล็กๆ ที่มีประชากรราว16,000 คน ดูไปแล้วก็คงจะไม่แตกต่างจากเมืองอื่นๆ ในอเมริกาเท่าไหร่ ยกเว้นแต่ที่นี่มีสมาชิกสภาเทศบาลเป็นคนไทยที่มาเติบโตที่อเมริกาตั้งแต่ 5 ขวบ คุณกอพัฒน์ เจริญบรรพชน หรือเฮนรี่ได้รับเลือกเป็นสมาชิกสภาเทศบาลเมือง La Palma เมื่อ 3ปีก่อน คุณกอพัฒน์ให้สัมภาษณ์กับวีโอเอภาคภาษาไทย ถึงเส้นทางทางการเมือง และบทบาทหน้าที่ที่ทำอยู่ในปัจจุบัน สำหรับสาเหตุที่ทำให้ได้รับเลือกมาเป็นสมาชิกสภาเทศบาลนั้นคุณกอพัฒน์คิดว่า การเป็นคนรุ่นใหม่ และเป็นชาวเอเชียมีส่วนสำคัญไม่น้อย และในด้านการทำงานนั้น คุณ Laurie Murray ผู้จัดการฝ่ายบริการสำนักงานของสภาเทศบาลเมือง La Palma กล่าวถึงคุณกอพัฒน์หรือเฮนรี่ว่า คุณกอพัฒน์เป็นสมาชิกสภาเทศบาลที่ดีรวมทั้งการที่มีเชื้อสายไทย ทำให้เขาเข้าถึงคนต่างด้าวได้ง่าย ในขณะที่นายตำรวจ EdEthell หัวหน้าสถานีตำรวจเมือง La Palmaกล่าวว่า คุณกอพัฒน์คือคนสำคัญต่อทั้งชุมชน และเมือง La Palma อีกเพียง 1 ปี วาระการเป็นสมาชิกสภาเทศบาลสมัยแรก ก็จะสิ้นสุดลงแล้ว สำหรับโอกาสทางการเมืองของคนไทย ในอเมริกานั้นนักการเมืองท้องถิ่นเชื้อสายไทยผู้นี้บอกว่า ขึ้นอยู่กับความสนใจ และความตั้งใจ และแม้เขาจะได้ชื่อว่า เป็นบุคคลที่ประสบความสำเร็จในอเมริกาแต่เมื่อถามถึงความเป็นไทย คุณกอพัฒน์ เจริญบรรพชน บอกว่าเขาเป็นคนไทยเกิน 100%